《烛影摇红 寿词，集梦窗句》
清代·朱祖谋

玉树悬秋，蜜沈烬暖馀香袅。银台双引绕花行，宿宴连清晓。

数台官梅信早。占年光、琼箫缥缈。春风无定，过却重阳，蟠桃正饱。

野阔天宽，赋情合载鸱夷棹。身閒犹耿寸心丹，阆苑芝仙猊。

同抚云根一笑。彩毫飞、朱弦古调。双鸾共跨，已㬉天香，红萸乌帽。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。